York

York on noin  asukkaan katedraalikaupunki (city) ja  asukkaan yhtenäishallintopiiri North Yorkshiren kreivikunnassa Yorkshiren ja Humberinin alueella Pohjois-Englannissa. Yorkin kaupunki muodostaa viereisen Earswickin kylän kanssa  asukkaan yhtenäisen kaupunkialueen. Yhtenäishallintopiiriin kuuluu Yorkin kaupungin lisäksi maaseutua ja kyliä. Sen alaisuudessa toimii yhteensä 31 kuntaa (civil parish), mutta Yorkin kaupunki on kunnallishallinnoton alue (unparished area), jonka hallinnosta vastaa yksinomaan yhtenäishallintopiirin valtuusto.

Yorkin talouselämä on riippuvainen matkailusta, jota kaupunkiin vetää sen lähes 2 000-vuotinen historia. Tunnetuimpia nähtävyyksiä ovat Yorkin tuomiokirkko (York Minster), vanhakaupunki ja sen keskiaikaiset linnanmuurit sekä lukuisat museot (esimerkiksi National Railway Museum, Yorkin linnan museo, Yorkshire Museum ja Jorvik Viking Centre). Yorkin yliopisto on yksi Britannian arvostetuimmista.The University of York

 Maantiede ja ilmasto 
York sijaitsee tasangolla, jota reunustavat Penniinit, Pohjois-Yorkshiren nummialue ja Yorkshire Woldsin kukkulat. Ouse- ja Fossjoet kohtaavat kaupungissa.

Ousejoen tulvat ovat kaupungissa uhkana. Vuonna 2000 kaupunkia kohtasivat pahimmat tulvat 123 vuoteen.Flood frequency analysis 

Lämpimimpiä kuukausia ovat heinä- ja elokuu, jolloin keskimääräinen ylin lämpötila on yli 19 astetta. Kylmimpiä ovat tammi- ja helmikuu, jolloin alin lämpötila käy nollan vaiheilla. Eniten sadetta saadaan joulukuussa, vähiten helmikuussa.

 Historia
 Antiikki 

Kaupunki perustettiin roomalaisajalla nimellä Eboracum. Se oli roomalaisen Britannian merkittävin kaupunki. Paikan asutus sai alkunsa legioonalaislinnoituksesta noin vuonna 71 jaa. Myöhemmin siitä tuli colonia eli sotilassiirtokunta.

pienoiskuva|vasen|pysty|Konstantinus Suuren patsas Yorkissa.
Keisari Septimius Severus kuoli kaupungissa vuonna 211. Kun keisari Constantius I Chlorus kuoli kaupungissa vuonna 306, armeija huusi Constantiuksen pojan Konstantinus Suuren keisariksi Yorkissa. Myöhäisantiikin aikana kaupungin merkitystä tuki sinne perustettu piispanistuin.

 Myöhempi historia 

Keskiajalla kaupungin nimi muuntui muinaisenglantilaiseen muotoon Eoforwic ja viikinkien käyttämään muinaisnorjalaiseen muotoon Jordvik, mitkä yhdistävät nykykaupungin nimen York antiikin aikaiseen nimeen. Viikingit valtasivat kaupungin vuonna 866. Sekä heidän aikanaan että sydänkeskiajalla York pysyi alueen taloudellisena ja kirkollisena keskuksena.

Englannin kuninkaan hovi sijaitsi aika ajoin Yorkissa. York oli ja on yhä Englannin toisen arkkihiippakunnan keskuspaikka ja sen arkkipiispalla on nykyisin kunnia-asema anglikaanisessa maailmassa heti Canterburyn arkkipiispan jälkeen. Vuonna 1472 valmistunut Yorkin tuomiokirkko on pohjoisen gotiikan mahtavimpia taidonnäytteitä.

Myöhäiskeskiajalla ja uuden ajan alussa Yorkin merkitys väheni ja asukasluku pieneni. 1600-luvun loppupuolelle tultaessa se oli kuitenkin saavuttanut vanhan asemansa ja oli Lontoon ja Norwichin jälkeen Englannin kolmanneksi suurin kaupunki. Teollistuminen kuitenkin syrjäytti 1800-luvulla Yorkin Pohjois-Englannin taloudellisena keskuksena: Manchester, Liverpool, Leeds sekä Newcastle upon Tyne ympäristöineen ohittivat sen merkitykseltään, vaikka York pysyikin tärkeänä rautateiden risteysasemana.

 Nähtävyyksiä 

 Jorvik Viking Centre -viikinkimuseo
 National Railway Museum -rautatiemuseo
 Yorkin tuomiokirkko (York Minster)
 Yorkin linna (York Castle)
 Yorkshire Museum -maakuntamuseo

pienoiskuva|vasen|pysty|Yorkin tuomiokirkon (York Minster) läntinen osa torneineen.
 Talous 

Yorkin talous perustuu nykyisin palvelusektoriin. Suurimmat työllistäjät ovat kaupunki itse, Norwich Union -vakuutusyhtiö sekä valtiollinen terveydenhuolto NHS.North Yorkshire and York Primary Care Trust 

1980-luvulle asti teollisuus oli paljon merkittävämpi työnantaja. Kaupungissa tehtiin suklaata ja tieteellisiä mittalaitteita. Myös rautateihin liittyi yritystoimintaa. Terry’s-suklaatehdas suljettiin 2005, Nestle ja British Sugar vähensivät väkeä pian sen jälkeen ja rautatievaunutehdas oli suljettu jo aikaisemmin.The Future York (s.14)

 Väestö 

Vuoden 2011 väestönlaskennassa Yorkin väkiluku oli 198 051. Väestöstä 94 % oli valkoisia, mikä on yli Englannin ja Walesin keskiarvon (86 %).

Kaupunginvaltuustossa on vuoden 2015 vaalien jälkeen 15 työväenpuolueen edustajaa, 12 liberaalidemokraattia ja  12 konservatiivia ja neljä vihreää, kaksi Yorkin (valtakunnallisiin puolueisiin) sitoutumattomien valtuustoryhmän jäsentä ja kaksi kokonaan sitoutumatonta.

 Palvelut 
 Koulutus 

Yorkin yliopistolla on kaksi kampusta kaupungin laidalla Heslingtonissa. Kaupungissa on noin 50 alakoulua (5–11-vuotiaille) ja 9 yläasteen koulua.

 Liikenne 

Muiden roomalaisten perustamien kaupunkien tapaan York on hyvien maantieyhteyksien päässä. Kaupungin keskusta on ahdas, autoilua on rajoitettu ja kehätiellä on park and ride -pysäköintialueet, joista tulee viisi bussilinjaa keskustaan.

York sijaitsee Lontoosta pohjoiseen kulkevan pääradan varrella. Junamatka Lontooseen, Manchesteriin tai Edinburghiin kestää noin kaksi tuntia.

Manchesterin lentoasemalle pääsee suoralla junayhteydellä joka tunti. Yorkilla on myös jokisatama.

 Urheilu 

Kaupungin jalkapallojoukkue York City FC pääsi FA Cupin semifinaaleihin vuonna 1955. Nykyisin se pelaa alemmilla sarjatasoilla.

Rugbyssa Yorkin joukkue York City Knights pelaa kolmannen sarjatason huipulla.

Kaupungin laukkarata perustettiin 1731. Royal Ascot kilpailtiin sillä vuonna 2005.

 Lähteet 

 Aiheesta muualla 

*
Luokka:Seulonnan keskeiset artikkelit